Obert el termini per a participar en el concurs “FORD PHILANTHROPY SMART MOBILITY CHALLENGE” dotat amb 27.500 € en premis i fins a 2 crèdits ECTS

## Obert el termini per a participar en el concurs “FORD PHILANTHROPY SMART MOBILITY CHALLENGE” dotat amb 27.500 € en premis i fins a 2 crèdits ECTS

S'obri el termini per a inscriure's en la nova edició de Ford Philanthropy Smart Mobility Challenge, el concurs que premia les millors idees emprenedores relacionades amb la mobilitat sostenible i les ciutats intel·ligents, i que es realitza gràcies a la col·laboració entre la Universitat de València i Ford España.

El Vicerectorat d'Innovació i Transferència de la Universitat de València convoca aquests premis amb el mecenatge de Ford Philanthropy per a facilitar a l'estudiantat un programa formatiu en tècniques d'emprenedoria innovadora i assessorament que li permeta impulsar la seua idea de negoci l'àmbit de la mobilitat intel·ligent i sostenible.

Les propostes presentades han de versar, com a mínim, sobre una de les sis temàtiques següents:

1. Ajudar a superar obstacles per a la mobilitat diària.
2. Proporcionar solucions de mobilitat viables més assequibles per a persones que necessiten un millor accés als serveis de salut i comunitaris, així com per a persones amb discapacitat o desfavorides, per a les quals els serveis de transport tradicionals no sempre són adequats.
3. Ajudar a millorar i facilitar la mobilitat de persones i béns a les zones urbanes, i proporcionar un accés fàcil als béns i serveis bàsics que tant necessiten.
4. Ajudar a garantir la seguretat i el benestar de les persones treballadores (sobretot aquelles el treball dels quals implique desplaçaments, amb vehicles o sense).
5. Promoure estils de vida saludables amb proposicions que es puguen implementar independentment de l’àmbit d’aplicació (a escala petita o gran) per a la mobilitat activa (per exemple, bicicletes, motocicletes lleugeres, etc.), que unisquen les comunitats locals i ajuden a finançar viatges per a persones de totes les edats i capacitats.
6. Ajudar a exercir un paper en la lluita contra la congestió del trànsit, a resoldre els desafiaments de l’espai urbà, la millora de la qualitat de l’aire i la contribució a una vida més ecològica i energèticament eficient, connectant comunitats.

Per a participar, és necessari que els equips participants descriguen breument una idea de negoci en fase inicial que es desenvoluparà al llarg del concurs i que donarà com a resultat final un projecte o prototip de producte o de servei. Una comissió d'avaluació seleccionarà, primer, les deu millors idees a les quals s'els donarà una ajuda de 500€. Després, se seleccionaran els tres millors projectes, que rebran una ajuda de 5.000 € i una ajuda addicional de 7.500 € per al millor dels tres. Aquestes ajudes es destinaran a la implementació dels respectius projectes seleccionats.

Les persones interessades hauran d'acreditar la matricula en una titulació oficial de grau, màster o doctorat de la Universitat de València, o en el títol propi de la Universitat de València d'Expert universitari en StartUp Management durant el curs 2024/25.

El termini de presentació de sol·licituds estarà obert des del 18 de gener de 2025 fins al 2 de març de 2025. Més informació sobre la inscripció en el web del concurs.

Arxivat en:

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar